Յուրայինները (ֆիլմ)

**«Յուրայինները»** (), 2004 թվականի ռուսական գեղարվեստական ֆիլմ, որը նկարահանել է ռեժիսոր Դմիտրի Մեսխիևը։ Ֆիլմն ընդգրկվել է ռուսական 100 գլխավոր ֆիլմերի ցանկում ըստ «Աֆիշա» ամսագրի։ Իվան Բլինովի դերի համար Բոգդան Ստուպկան առաջադրվել է Եվրոպական կինոակադեմիայի մրցանակի՝ որպես լավագույն դերասան։

## Սյուժե
1941 թվականի օգոստոս։ Անսպասելիորեն ներխուժելով Պսկովի շրջանի գյուղերից մեկը՝ գերմանացիները գերի են վերցնում բազմաթիվ մարդկանց, այդ թվում՝ քաղղեկ Լիվշիցին, չեկիստ Անատոլիին և երիտասարդ դիպուկահար Դմիտրի Բլինովին։

Լիվշիցին շանտաժի է ենթարկում բանտարկյալներից մեկը. վերցնում է նրա ուտելիքը՝ պաշտոնը և ազգությունը բացահայտելու սպառնալիքով (կոմիսար և հրեա), Անատոլին հաշվեհարդար է տեսնում  շանտաժիստի հետ՝ կտրելով նրա կոկորդը ածելիով։

Ռազմագերիների շարասյան անցման վայրից ոչ հեռու գտնվում է Բլինովի հայրենի գյուղը. իմանալով այդ մասին՝ Լիվշիցը և Անատոլին որոշում են փախչել նրա հետ։ Բայց Բլինովի գյուղը վաղուց զբաղեցրել էին գերմանացիները, և Դմիտրիի հայրը՝ Իվան Բլինովը, ինչպես պարզվում է, տեղի ավագն է։ Նա պնդում է, որ ավագ համաձայնել է դառնալ բացառապես համագյուղացիների խնդրանքով, փախստականներին թաքցնում է գոմում, բայց նրա ասածը վստահություն չի ներշնչում. մանավանդ որ Իվանի ազգականը համոզում է նրան հանձնել փախստականներին, որոնց արդեն փնտրում են, հակառակ դեպքում թաքցնողներին սպառնում է գնդակահարություն։ Ի վերջո, հայրը վարվում է այնպես, ինչպես խիղճն է ասում իրեն՝ փրկում է ինչպես իր մերձավորներին, այնպես էլ նախկին գերիներին, որոնք պայքարի մեջ են մտնում ֆաշիստների և նրանց աջակիցների դեմ։

## Դերերում

## Արտադրություն
Նկարահանումները տեղի են ունեցել Ռակովո գյուղում, Պսկովի մարզի Իզբորսկ, Օստրով և Պեչորա քաղաքներում։ Նկարահանումների համար լքված գյուղերում գոմեր, բաղնիք են գնել։ Տները ապամոնտաժվել են, տեղափոխվել Ռակովո և նորից հավաքվել։ Ռակովոն վերածվել է Բլինիի՝ 1940-ականների սկզբի գյուղ՝ ամուր տնակներով և տնային կենդանիներով։ Ֆիլմում նշված Պերլիցա, Կուրցևոն և Բլինի գյուղերն իրականում գոյություն ունեն Պսկովի շրջանում և գտնվում են Սինյայա գետի ափին։

Ֆիլմի նկարահանումների ժամանակ օգտագործվել է PzKpfw 38(t) տանկը, որը Ռուսաստանում այս տեսակի միակ պահպանված ընթացային տանկն է, որը ներկայացված է Կուբինկայի զրահատանկային սպառազինության և տեխնիկայի ռազմապատմական թանգարանի ցուցադրությունում։

## Մրցանակներ
* 2004 թվականի հունիս - Մոսկվայի XXVI  միջազգային կինոփառատոն, մասնակցություն մրցութային ծրագրին։
** «Ոսկե Գեորգի» գլխավոր մրցանակ փառատոնի լավագույն ֆիլմի համար
** «Արծաթե Գեորգի» մրցանակ լավագույն ռեժիսորական աշխատանքի համար (Դմիտրի Մեսխիև)
** «Արծաթե Գեորգի0╗ մրցանակ տղամարդու դերի լավագույն կատարման համար (Բոգդան Ստուպկա)
** Ռուսական կինոքննադատների ժյուրիի մրցանակ հիմնական մրցույթի լավագույն ֆիլմի համար
** Ռուսաստանի կինոակումբների ֆեդերացիայի մրցանակ հիմնական մրցույթի լավագույն ֆիլմի համար
* 2004 - «Նիկա» մրցանակ։
** Լավագույն խաղարկային ֆիլմ 2004
** Լավագույն սցենար - Վալենտին Չեռնիխ
** Լավագույն օպերատոր - Սերգեյ Մաչիլսկի
** Լավագույն ձայն - Կոնստանտին Զարին
* 2004 թվական - «Ոսկե արծիվ» մրցանակ
** Լավագույն սցենար - Վալենտին Չեռնիխ
** Լավագույն դերասան կինոյում - Սերգեյ Գարմաշ
** Լավագույն օպերատորական աշխատանք - Սերգեյ Մաչիլսկի
* 2004 թվական - Ռուսաստանի կինոգետների և կինոքննադատների գիլդիայի «Ոսկե խոյ» մրցանակ
* Լավագույն ֆիլմ
* Լավագույն ռեժիսուրա - Դմիտրի Մեսխիև
* Լավագույն սցենար - Վալենտին Չեռնիխ
* Տղամարդու լավագույն գլխավոր դեր - Բոգդան Ստուպկա
* Երկրորդ պլանի լավագույն դերասանուհի - Նատալյա Սուրկովա

## Ծանոթագրություններ

Կատեգորիա:2004 ֆիլմեր
Կատեգորիա:Ռուսական ֆիլմեր
Կատեգորիա:Ռուսերեն ֆիլմեր
Կատեգորիա:Ֆիլմեր Հայրենական մեծ պատերազմի մասին